A kézikönyv segítségével megmutattam, miként érheted el a tápláléklánc csúcsát,
alkothatsz profi üzleti tervet, terrorizálhatod ellenlábasaidat és
cselezheted ki a hatóságokat. Azt is láthattad, hogy mit ne csinálj. Az utolsó
leckéhez merj még nagyobbat álmodni. Most kiderül, milyen erős maffiavezér lehetsz!
Ha változtatni akar a törvényeken, a rendszer részévé kell válnia. Képes volt
betölteni egy űrt. Igazi hősként tisztelték őt.
Egyetlen lángelme sem szerzett olyan nagy hatalmat – és olyan halálos precízióval –,
mint a kolumbiai kokainkirály, Pablo Escobar, aki a kézikönyv összes tanácsát
megfogadta, sőt, újabb fejezeteket is írt.
Politikai hatalma lett, hőssé vált a közösségében. Kegyetlenül elbánt az
ellenfeleivel. Eszes machiavellista üzletember volt. Nem véletlenül szerzett
30 milliárdot.
Kövesd Escobar példáját, és te magad is a legjobb lehetsz. Lássuk, hogyan szerezz
barátokat és irányítsd a mindenséget!
PABLO ESCOBAR – ÍRD ÁT A SZABÁLYOKAT!
Pablo Escobar a kolumbiai Medellín utcáiról indult, majd a világ legnagyobb
drogbirodalmának feje lett. Az egész ország rettegett tőle.
Nem csak maffiavezér, de terrorista, bűnözőzseni és globális vállalkozó is
volt.
De mielőtt felfednénk Pablo halálos módszereit…
…Vessünk egy pillantást a vezéri pozícióhoz vezető út első lépéseire!
Éljen sokáig Pablo Escobar Gaviria!
Escobar harminc éves korára már egymillió kolumbiai pesót akart keresni.
ASTRID LEGARDA, a The True Life of Pablo Escobar szerzője
Az anyja tanítónő volt, az apja pedig egy farmon dolgozott.
Nem vetette fel őket a pénz.
Már kamaszkorában látszott, hogy fejlett üzleti érzékkel rendelkezik.
Escobar egy igencsak kiterjedt cigarettacsempész-banda tagja lett.
Kiterjesztette a bizniszt, így pénzt termelt a főnöknek. Az itt szerzett
tapasztalatok segítették abban, hogy később drogbirodalmat építsen.
MÁSODIK TÉNY: ESCOBAR RÁÉRZETT A KORSZELLEMRE
Pablo Escobar látta, hogy mások nagyot kaszáltak a kokainon.
A kokain haszonkulcsa sokkal magasabb volt, mint a marihuánáé. Egy kiló kokaint
kábé 5000 dollárért szállítottak az Államokba. Amennyiben egy kiló tiszta
cuccra 80 ezer a hasznod, bár nem vagyok közgazdász, úgy érzem, ez kifejezetten
előnyös befektetés.
1975-Ben Pablo Escobar kisstílű drogdíler volt, akiről senki sem hallott.
Nagy lehetőséget kapott, amikor egy Restrepo nevű illetőnek segítség kellett
egy medellíni drogügyletben. Pablo örömmel segédkezett.
Fabio Restrepot két hónappal később megölték. Állítólag Escobar rendelte el a
gyilkosságot, majd átvette a helyét a szervezet csúcsán, és az egész rendszert
maga alá gyűrte.
Merész húzás volt.
Ám Pablo ambíciói túlmutattak egy helyi drogszervezet vezetésén: ő igazi újítónak
készült.
Escobar Kolumbia ura akart lenni.
Ehhez radikálisan növelnie kellett a befolyását, mégpedig a maffiavezérek
legnagyobb ellenségének megtörésével.
STRATÉGIA: ÁLLÍTSD MAGAD MELLÉ A RENDŐRSÉGET!
A feltörekvő vezérek terveit gyakran keresztülhúzza a helyi rendőrség, de
tudjuk, hogy a legbecsületesebb zsaruk is hajlamosak elcsábulni.
A maffiavezérek előszeretettel fizetnek a korrupt hatóságoknak. Így irányítják a
vállalkozásukat és a környezetüket. Ha a zsaruk a zsebedben vannak és te fizeted
őket, nincs több gondod.
Medellín legnagyobb drogdílereként Pablo tudta: szüksége van a törvény szolgáira.
Főleg, mivel kockázatos terjeszkedési tervet készített.
Egyre mélyebbre ásott a kokainbizniszben, rájött: a saját
anyagával több pénzt kereshet.
Úgy döntött, kokainlaborok felépítésébe fekteti a pénzét.
Ám Pablo akadályba ütközött a szállítással kapcsolatban.
A ’70-es évek közepén a kolumbiai rendőrség üldözte a drogdílereket.
A kolumbiai zsaruk Kolumbia-szerte lezártak bizonyos főútvonalakat. Aki nem
volt elég meggyőző személyiség – vagy akinél nem volt elég pénz –, az fennakadt
az ellenőrzéseken, és letartóztatták.
Pablo elbűvölő alak volt, és – ami még fontosabb – gazdag is.
De a ’70-es évek Kolumbiájában nem minden hatóság működött egyformán.
Egy este Escobar az embereivel együtt Medellínbe tartott egy ecuadori
szállítmánnyal…
…Amikor váratlan akadályba ütköztek.
Pablo ismerte a dörgést, csakhogy nem átlagos zsaruk vártak rá…
…Hanem a kolumbiai titkosrendőrség, vagyis a DAS.
Volt egy DAS nevű ügynökség Kolumbiában. „Departamento administrativo de
seguridad.” Úgy működött, mint az FBI, rengeteg titkos akciót szervezett.
Az ügynökök számítottak Pablóra, és hamar felfedeztek 39 kiló nyers kokapasztát a
csomagtartóban.
Tetten érték a vezért. Pablo felajánlotta a szokásos kenőpénzt, de a DAS ügynökeit
nem lehetett megvenni. Letartóztatták csempészetért. Szerencsére Escobar tudta,
miként kerülhet szabadlábra.
Ajándékot küldetett a bírónak, aki az ügyében ítélkezett. A bíró nagyra
értékelte a gesztust, és meghálálta.
A makacs DAS-ügynökök, akik nem hajtottak fejet Pablo hatalma előtt…
…Elrettentő példaként végezték az összes rendetlenkedő számára.
Onnantól kezdve minden rendőrnek, aki Pablo útjába került, döntenie kellett:
„Plata o plomo”.
A „plata o plomo” azt jelenti: „ezüst vagy ólom”. Vagy elfogadod a pénzt vagy golyót
kapsz helyette. Ezt az ajánlatot kár volt visszautasítani.
A hatóság leverése csak a kezdet a hatalomért folytatott küzdelem során egy
másik dühítő csoport is az utadba áll: a konkurencia.
Hogyan csinálhatsz barátot az ellenségből?
STRATÉGIA: SZEREZZ BARÁTOKAT!
Azt mondják: ha gyorsan akarsz haladni, menj egyedül! De ha messzire akarsz jutni,
menj másokkal! Mert csapatban többet érhetsz el.
A maffiavezérek időnként stratégiai alkukat kötnek egymással, hogy mind
elérjék a céljukat: mégpedig azt, hogy rengeteg pénzt keressenek.
Mindenkinek juthat a lóvéból, de ha ugyanarra a koncra megyünk rá, és
lövöldözni kezdünk, senki nem kap semmit. Csak a hullák maradnak.
Nézzük, milyen bűnbandák születtek így! A szicíliai vezér, Gaetano Badalamenti
összeállt az amerikai maffiával a drogszállítás okán. A művelet fedőneve
Pizza Kapcsolat volt, mivel pizzázók segítségével terítették az anyagot. Az
„embercsempészek királynője”, Ping nővér 40 millió dolláros birodalmat alapozott
kínai migránsok szállítására, és majdnem egymilliót fizetett egykori riválisának, a
Puhk Jin bandának az együttműködésért. Aki nem perkált, büntetést kapott. Lucky
Luciano, Bugsy Siegel, és Meyer Lansky a szesztilalom idején összevonták olasz és
zsidó bandáikat. Az eredmény a Szindikátus lett, Amerika első kevert
etnikumú csoportja. Minő progresszív megoldás!
Pablo egyre ambiciózusabb lett, ezért konstruktív partnereket keresett.
A kokainpiac kezdetben kompetitív terep volt Kolumbiában. Rengeteg szereplő
igyekezett osztozni a vevőkön.
Minden díler saját módszert dolgozott ki, eltérő módokon dolgozták fel
a termékeiket. Nem volt könnyű, mert honnan is jöttek a vegyi anyagok? Nem túl
sok vegyipari cég van a Földön.
Így is szépen kaszáltak? Még szép. De Pablo és riválisai egy sosem látott
veszéllyel kerültek szembe. Egyes bűnbandák Kolumbia-szerte tehetős
embereket raboltak el, váltságdíjat követelve. Igen profitábilis vállalkozás
volt és akiért nem fizettek, az meghalt.
Kisvártatva a drogbárók és családjaik is sorra kerültek.
Marta Ochoát, a híres kereskedő Ochoa-fivérek húgát az egyetemről rabolta
el az M-19 nevű, marxista gerillaszervezet. Több milliót követeltek
a szabadon engedéséért. Válaszként Pablo és Ochoáék maffiózó-csúcstalálkozót hívtak
össze. Amikor a vezérek megérkeztek, Pablo azt mondta, ne fizessenek több
váltságdíjat, inkább hozzanak létre egy közös magánsereget, hangzatos névvel.
MAS. „Muerte a los secuestradores” Azaz „Halál… az… emberrablókra, akik
váltságdíjat kérnek”.
A beugró két millió peso, vagyis 33 ezer dollár volt, és fejenként tíz bérgyilkos.
Elég volt pár nap, és a MAS vadászni kezdett.
Több, mint száz feltételezett emberrablót öltek meg országszerte, mire Marta Ochoa
fogvatartói végre észbe kaptak.
Ami taktikai együttműködésnek indult, hamarosan elmélyült. A valószínűtlen
partnerek hosszútávú kapcsolatot építettek, és idővel ebből lett a Medellín
drogkartell.
Mindenki más előnyöket osztott meg a közösséggel. Akkoriban jelentősen
megnövekedtek a bevételeik. Együtt sokkal erősebbek lettek, mint különállóan.
A ’80-as és ’90-es évek fordulóján a világ kokaintermelésének 80 százaléka a
Medellín kartellhez kötődött. Monopol helyzetbe kerültek a szakmában, ami azt
jelentette, hogy ők szabták az árat. És a főnökök főnöke nem más volt, mint Pablo
Escobar.
A vizionárius kapta a legnagyobb jutalmat.
A ’80-as évek közepén Pablo Escobar napi egymillió dollárt keresett.
Ám ha illegális birodalmat vezetsz, az impozáns bevétel nemkívánatos figyelmet
generálhat. Kedvenc kézikönyvünk megmutatja, hogyan tartsd távol a
farkasokat, és terjeszd tovább a befolyásodat.
STRATÉGIA: CSÁBÍTSD EL A TÖMEGET!
Szeretet. Mindannyian a biztonság melegére vágyunk. Ez még a maffiavezérekre
is igaz.
A magasrangú bűnözők tudják, milyen fontos a közvélemény támogatása. Ha magad mellé
állítod a közösséget, az emberek elnézik neked, hogy bűnös tevékenységet folytatsz.
Minél több hatalmat szerez egy főnök, annál nagyobb védelmet fog élvezni.
Hogy mi a közkedveltség első eszköze? Jótékonykodj nagylelkűen! Mint ezek a
fickók.
A New York-i maffiavezér, Carlo Gambino fiai, Thomas és Joseph – akik 70 milliót
kerestek egy csempészügyleten a Garment Districtben – egymillió dollárral
támogattak egy gyermekrák-alapítványt, melynek egyik központja ma is a nevüket
viseli.
Miután 2011-ben hatalmas cunami pusztított Japánban, a Yakuza legfőbb
vezetője, Kenichi Shinoda az elsők között nyújtott segélyt a
bajbajutottaknak.
A Colombo bűnözőcsalád hírhedt alvezére, William Cutolo sok pénzzel segítette az
Országos Leukémia-kutató Központot. Még Mikulásnak is öltözött a karácsonyi bulin.
Pablo Escobar attól lett sikeres, hogy felmérte közönsége igényeit.
Escobar szegény családból származott, és megértette a népe igényeit.
A kormány kizárólag az elitnek kedvezett, ezért Pablo Escobar képes volt betölteni
egy fájdalmas űrt: szolgáltatásokat és anyagi javakat juttatott a hétköznapi
embereknek.
Pablo sok módon kifejezte nagylelkűségét. Utakat és távvezetékeket
épített, kórházakat, stadionokat, görkorcsolyapályákat. Sőt, egy hatszáz fős
lakóépületet is felhúzott a rászorulóknak. A neve: „Barrio de Pablo
Escobar”.
Ingyenesen látogatható állatkertet alapított, 200 egzotikus állattal. Helyi
focicsapatokat pénzelt; egy rakás sportpályát hozott létre a városban,
világítással. Néha ő maga is pályára lépett.
Pénzt adományozott a szegény kerületeknek, gyakran katolikus papok
kíséretében. Az egyházat is támogatta.
Pablót afféle Robin Hoodként látta a közössége: a gazdag kapitalistáktól
lopott, és a szegényeket segítette. Emiatt a környékbeliek igazi hősként tisztelték
őt.
Ez főként a lojalitás miatt volt fontos. Az emberek kezdték úgy érezni, Escobar a
jó fiú, és a kormány a gonosz elnyomó.
Amikor a tömeg melléd áll, már nyertél is. Így verheted meg a kormányt.
Ám hiába tűnik biztosnak a pozíciód: a külső fenyegetések nem szűnnek meg
létezni.
A kábítószer megmérgezi a társadalmat; az értékeinket fenyegeti,
aláássa intézményeinket. Megöli a gyermekeinket.
Kérlek, mondj nemet!
Üsd ki a drogokat – csak mondj nemet!
Csak mondj nemet!
Tavaly 96 tonna kokaint csempésztek be az Egyesült Államokba.
Mindent megteszünk, hogy a kormányzat felvehesse a harcot a drogcsempészekkel.
A kolumbiai kormány az Egyesült Államok óriási nyomása alatt állt: fel kellett
lépniük a csempészek ellen.
És ez aggasztó döntéshez vezetett.
Az Egyesült Államok és Kolumbia aláírt egy megállapodást, miszerint a kolumbiai
csempészeket kiadják az Államoknak.
Ez rémisztő, de ne izgulj! A kézikönyv ráébreszt, miként hasznosítsd újdonsült
népszerűségedet.
STRATÉGIA: POLITIZÁLJ!
Politika. Lassú és mocskos. De ha bele akarsz szólni a közpolitikába, a forrásnál
kell kezdened. Pablo Escobar számára csak egy törvény okozott problémát.
Pablo Escobar rettegett a kitoloncolástól és annak lehetőségétől, hogy erőszakkal az
Egyesült Államokba szállítják, ahol szinte biztosan börtönre ítélték volna.
Pablo úgy döntött, rögtön elhárítja ezt a veszélyt.
Pablo Escobar rájött: ha változtatni akar a törvényeken, a rendszer részévé
kell válnia.
Független jelöltként indult egy kongresszusi tisztségért.
A mozgalmunk ideológiájának alapjai:
Közös értékek, nacionalizmus, szociális programok.
És ami Pablo zűrös múltját illeti…
Escobar gondosan kialakított egy nyilvános képet. Felkért egy marketingest,
hogy rendes, legitim üzletembernek tűnjön; újságírókat fizetett le, és gyakorlatilag
tisztára mosta a múltját.
Egy Ortega nevű úr farvizén lavírozott, aki hivatalban volt, és nyert! A választás
után Pablo úgy vonult be a kongresszusba, mint egy átlagos képviselő.
A tisztséggel járó hatalom és presztízs további előnyöket is biztosított Pablónak.
A kongresszus tagjaként Escobar védelmet élvezett a bűnügyi eljárásokkal szemben,
diplomataútlevelet kapott az Egyesült Államokba, és harcolhatott a kiadatási
szerződés ellen, amitől mindenáron szabadulni akart.
Azonban Pablo ambíciói egy veszélyes riválist is ellene fordítottak.
Rodrigo Larát akkor nevezték ki igazságügyi miniszternek, amikor Pablo
Escobar bekerült a kongresszusba. Egész életében politikus volt, és a
drogkereskedelem elszánt ellenzője.
A miniszter tudott Pablo múltjáról, és úgy vélte, már a puszta jelenléte is
megcsúfolja a kongresszusi rendszert.
1983. AUGUSZTUS 16.
Pablo az első perctől kezdve kilógott a kongresszusi közegből. Rodrigo Lara pedig
méginkább feldühítette.
Egy ülésen hosszan magyarázott a kolumbiai drogkereskedelem veszélyeiről,
aztán rátért Pablo viselt dolgaira.
Lara leleplezte az új képviselő bűnözői múltját, és közölte: Escobar hazudott a
kongresszusnak és a kolumbiai népnek.
Pablo továbbra is tagadta a vádakat.
Egyértelmű, hogy rágalmaknak és támadásoknak vagyunk kitéve:
Politikai ellenfeleink hamis vádjainak és gonosz híreszteléseinek.
Egy évig vizsgálták az ügyet, majd eltávolították Escobart.
Ezáltal nem csak az igazságszolgáltatással kapcsolatos
védettségét és a törvénykezésre vonatkozó ráhatását veszítette el:
személyében leplezték le és alázták meg.
Pablo hiába próbált részt venni a politikában. Ám a kormányra nem csak egy
módon lehet hatni. A következő lépés már kevéssé elegáns.
STRATÉGIA: IKTASD KI AZ AKADÁLYOKAT!
Aki komoly célokkal rendelkezik, a vagyonából finanszírozhatja a
szenvedélyét.
A ’80-as években kevesen rendelkeztek Pablo Escobarénál nagyobb célokkal.
Reflektorfénybe került. Több pénze volt, mint amennyit el tudott költeni. Az egyik
– ha nem a – leggazdagabb bűnözővé vált. És erről nem akart lemondani.
Csakhogy új politikus-generáció érkezett, melynek tagjai Pablo
megbuktatásával próbáltak népszerűséget szerezni.
Volt egy Luis Carlos Galan nevű illető, aki elindult az elnökségért, és a pártja
támogatta a kolumbiai drogcsempészek kiadatását. Elképesztően sikeres lett.
Megérkezett a szülőhazánkba
És a világ több, mint 60 országába!
Pablo Escobar bárki másra szívesebben bízta volna az ország
vezetését.
1989 AUGUSZTUSA 8 ÉVVEL ESCOBAR FELEMELKEDÉSE UTÁN
Eljött a közvetlen nyomásgyakorlás ideje.
Escobar emberei meggyilkolták Galant.
De Galan céljai ettől még nem tűntek el.
Escobar nem lélegezhetett fel, mivel Galan stábjának főnöke, Cesar Gaviria is
elnökjelölt lett.
Gaviria egyedüli jelöltként ígérte meg a kolumbiai kartellvezetők kiadatását az
Egyesült Államoknak.
Nem értett a szép szóból.
Pablo úgy döntött, őt is kiiktatja. Hírszerzői megtudták, hogy Gaviria egy
Bogotából Caliba tartó repülőn lesz. Pablo ekkor egy bombát juttatott a gép
fedélzetére.
A gép felszállt, és a bomba a levegőben robbant fel.
107-En haltak meg egy kolumbiai tragédiában; a repülő percekkel azután
zuhant le, hogy felszállt Bogotából. Bomba robbant, és drogkereskedők állhatnak
a háttérben.
Csakhogy volt egy kis gond.
Gaviria nem ült a gépen.
Tehát 110-en meghaltak csak mert Pablo azt hitte, egy bizonyos ember a gépen
lesz.
Miután a merényletet összekötötték Escobarral, egyre többen követelték a
bűnöző lecsukását. A hatóságok innentől kezdve igen komoly erőkkel keresték Pablo
Escobart.
A kolumbiai rendőrség több titkos főhadiszállást és kokainlabort számolt
fel, és továbbra is keresi a Medellín kartell fejét, Pablo Escobart.
Úgy tűnhet, kezd elfogyni a levegő, de Pablónak volt egy utolsó ütőkártyája,
amivel gondoskodhatott a jövőjéről.
STRATÉGIA: ALL IN!
Miután milliárdokat keresett és a legbefolyásosabb kolumbiai lett, Pablo
Escobart üldözte a rendőrség. A közvélemény pedig ellene drukkolt. Vissza
kellett szereznie az előnyét.
Escobar ekkor csakis az erőszakban bízhatott. Már csak ez maradt neki, és
őszintén hitte, hogy tényleges hatást gyakorolhat a kormányra.
A kolumbiai drogbárók ma reagáltak a kormány kemény kiállására. Háborút
hirdettek a kormány ellen.
Amint Escobar veszélybe került, mindenki célponttá vált, és Bogotá konkrétan
háborús területté vált.
Sokezer ártatlan lelte halálát. Szórólapokat helyeztek el a robbantások
helyszínén. A kiadatásról. Los Estraditables. „Inkább egy sír
Kolumbiában, mint egy cella az Egyesült Államokban.” Úgy írták alá: „A kiadatott”.
Tudtuk, hogy a név Escobart takarja. Ez volt a névjegye!
Pablo kampánya hamar elérte a célját.
A közvélemény egyre zaklatottabbá vált, az emberek azt kérdezték a kormánytól: „Mit
tesznek az erőszak ellen? Elegünk van! Hogyan védenek meg minket?”
A kormány felkeléstől tartott, ezért alkut ajánlott Pablónak.
Gaviria elnök előállt az önkéntes megadás ötletével: aki bűnözőként feladta magát és
bevallott egy általa választott bűncselekményt, azt a kormány minden más
vádpont alól felmentette, még a gyilkosság alól is.
A cél Pablo Escobar elkapása vagy kiiktatása volt.
1991. JÚNIUS 19. 10 ÉVVEL ESCOBAR FELEMELKEDÉSE UTÁN
Csak egy dolog jobb, mint tárgyalóasztalhoz ülni a kormánnyal: ha az
állam térdre borul.
Pablo Escobar felhívta a kolumbiai kormányt, és azt mondta: „Hajlandó vagyok
leállni a robbantásokkal, és aztán megadni magam. Azonban vannak
feltételeim.”
Erre ők: „Jó, mit akar?” Pablo válasza: „Először is, saját börtönt építek.” „Olyan
helyre van szükségem, ahol biztonságban érezhetem magam.”
És mit mondott a kormány? „Oké!” Pablo ezután maga akarta kiválogatni a
rabtársait, mert sok ellensége volt, és félt, hogy megölnék odabent. A kormány
igent mondott.
„Saját börtönőröket alkalmazok. Nem kell fizetniük őket, arról én gondoskodom.”
És a kolumbiai kormány rábólintott. Ráadásként még Pablo vagyontárgyait sem
kobozhatták el, de a legfőbb követelés: tegyenek le a kiadatásról!
A kolumbiai kormány válasza: „Oké.” Kétségkívül ez volt a jog- és
világtörténelem legrosszabb alkuja.
Végsősoron Pablo Escobar győzött, és mi vesztettünk.
De mi lesz a börtönbüntetéssel?
Pablo saját börtöne a La Catedral nevet kapta.
Ebben a börtönben voltak óriási tévék, jacuzzi, medence vízeséssel, meg minden
más, amire Escobarnak szüksége volt a biznisze folytatásához a falai védelmében,
őrökkel körülvéve.
Miután egy évet töltött a La Catedralban, a kolumbiai kormány egy kevésbé kényelmes
börtönbe helyezte át Escobart.
Pablo emberei fegyvert ragadtak, Escobar pedig szépen elsétált.
Több ezer katona fésüli át Kolumbiát az első számú közellenség után kutatva. Pablo
Escobar eddig nem került elő.
Ám nem menekülhetett örökké. A férfi, aki azt mondta, inkább meghal Kolumbiában,
mint hogy Amerikában raboskodjon, megkapta, amit kért.
Hála a kolumbiai rendőrségnek és az amerikai kábítószerügynökségnek.
Pablo Escobar halála épp olyan erőszakos volt, mint az élete. Ez megpecsételheti a
Medellín kartell sorsát.
Pablo Escobar egyedi utat teremtett magának a kézikönyv alapján, és a világ
tíz leggazdagabb emberének egyike lett, 30 milliárd dolláros becsült vagyonnal.
Még hogy a bűnözés nem kifizetődő!
A maffia alapelve szerint: aki nem tett esküt, az egy szemét.
Ebben a szakmában sok pénzt kereshetünk, de nem csak gyilkolászunk: látjuk, mit
akar a nép és megadjuk neki. A maffia legalább nem téveszti meg az embereket.
Ezen nagyfőnökök mindegyike a kezébe vette a sorsát, és földi halandók által
elképzelhetetlen csúcsokra tört.
A maffiavezéreket nagyon tisztelik, félnek tőlük.
Ha elégedett vagy a jelenlegi életeddel, ez a munka talán nem neked való. De
legyünk őszinték!
Nagyon egyszerű: pénzt, hatalmat és tiszteletet akarsz. Főnöki rangot!
Mindannyian vágyunk a fényűzésre, nem? Az eszközöket már ismered. Szóval, mégis mire
vársz?